Aandele mening: Bidcorp | Netwerk24
Aandele mening: Bidcorp
Deur Moxima Gama 19 Junie 2020 05:01
Bidcorp, een van die grootste voedselverspreidingsondernemings buite Amerika, het in April en Mei die uitwerking van Covid-19-verwante inperkings op sy inkomste getoon. Die maatskappy sê sy verkope het in die week tot 5 April tot 37% gedaal vergeleke met dieselfde week verlede jaar.
Bernard Benson, uitvoerende hoof van die internasionale voedseldienstegroep Bidcorp, met sy afsonderlike notering op die JSE in Mei nadat dit uit Bidvest ontbondel is.
In die week tot 31 Mei het die verkope tot 65% herstel, en teen 14 Junie tot 67% vergeleke met dieselfde week verlede jaar. Bidcorp waarsku aandeelhouers dat sy verdienste per aandeel vir die boekjaar tot 30 Junie meer as 20% minder as in die vorige boekjaar sal wees.
Bidcorp het in Maart saam met die wêreldwye Covid-19-verkope deur die steuntendenslyn van sy primêre stygtendens gebreek. Hy het 'n algehele laagtepunt van 17 100c per aandeel getoets en sedertdien die meeste van sy Covid-19-verliese verhaal.
Bidcorp wankel op die weerstandtendenslyn (vroeër die steuntendenslyn van sy primêre stygtendens). Sy huidige herstel kan 'n terugkeer wees – wat 'n algemene omswaai ná 'n uitbreking na die uitbreekgebied is. Indien wel, kan Bidcorp weer terugsak. Indien nie, sal Bidcorp sy vorige stygtendens hervat.
Bidcorp sal sy vorige stygtendens bo 28 240c hervat en gevolglik 'n koopsein gee, maar sorg dat die 3W RSI deur sy daalhelling verhandel. Bidcorp sal in dié geval sy verliese na 32 400c verhaal. Bo dié vlak sal nog 'n koopgeleentheid voorkom omdat Bidcorp weer sy algehele hoogtepunt van 35 800c kan toets.
'n Daling deur 24 265c sal die derde fase van die terugkeer begin, wat verkope terug na steun by 21 485c kan veroorsaak. Die algehele laagtepunt van 17 100c kan met voortgesette dalings weer getoets word.